CELEX: 32022R0196
Language: et
Date: 2022-02-11 00:00:00
Title: Komisjoni rakendusmäärus (EL) 2022/196, 11. veebruar 2022, millega lubatakse laiendada uuendtoidu UV-töödeldud pagaripärmi (Saccharomyces cerevisiae) kasutusala ja muuta selle spetsifikatsiooni Euroopa Parlamendi ja nõukogu määruse (EL) 2015/2283 alusel ja muudetakse komisjoni rakendusmäärust (EL) 2017/2470 (EMPs kohaldatav tekst)

14.2.2022   
               
               
                  ET
               
               
                  Euroopa Liidu Teataja
               
               
                  L 31/46
               
            
         KOMISJONI RAKENDUSMÄÄRUS (EL) 2022/196,
         11. veebruar 2022,
         millega lubatakse laiendada uuendtoidu UV-töödeldud pagaripärmi (Saccharomyces cerevisiae) kasutusala ja muuta selle spetsifikatsiooni Euroopa Parlamendi ja nõukogu määruse (EL) 2015/2283 alusel ja muudetakse komisjoni rakendusmäärust (EL) 2017/2470
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
         ning arvestades järgmist:
         
                     (1)
                  
                  
                     Määruses (EL) 2015/2283 on sätestatud, et liidus võib turule lasta ainult loa saanud ja liidu loetellu kantud uuendtoitu.
                  
               
                     (2)
                  
                  
                     Määruse (EL) 2015/2283 artikli 8 kohaselt võeti vastu komisjoni rakendusmäärus (EL) 2017/2470, (2) millega kehtestatakse liidu uuendtoitude loetelu.
                  
               
                     (3)
                  
                  
                     Rakendusmääruse (EL) 2017/2470 lisas esitatud liidu loetellu kuulub uuendtoiduna lubatud UV-töödeldud pagaripärm (Saccharomyces cerevisiae).
                  
               
                     (4)
                  
                  
                     Komisjoni rakendusotsusega 2014/396/EL (3) anti kooskõlas Euroopa Parlamendi ja nõukogu määrusega (EÜ) nr 258/97 (4) ja pärast Euroopa Toiduohutusametilt arvamuse (5) saamist luba UV-töödeldud pagaripärmi (Saccharomyces cerevisiae) turule laskmiseks uuendtoiduna teatavates toitudes, sealhulgas pärmiga kergitatud leiva- ja saiatoodetes, pärmiga kergitatud valikpagaritoodetes ning toidulisandites, nagu on määratletud Euroopa Parlamendi ja nõukogu direktiivis 2002/46/EÜ (6).
                  
               
                     (5)
                  
                  
                     Komisjoni rakendusmäärusega (EL) 2018/1018 (7) on kooskõlas määrusega (EL) 2015/2283 lubatud laiendada uuendtoidu UV-töödeldud pagaripärmi (Saccharomyces cerevisiae) kasutusala ja kasutuskoguseid. Eelkõige on UV-töödeldud pagaripärmi (Saccharomyces cerevisiae) kasutamist laiendatud täiendavatele toidugruppidele, nimelt müügipakendis värskele või kuivpärmile kodus küpsetamiseks ja toidulisanditele ilma lubatud piirmäära kehtestamata, ning D2-vitamiini sisaldust pärmikontsentraadis on muudetud.
                  
               
                     (6)
                  
                  
                     15. mail 2020 esitas äriühing Lallemand Bio-Ingredients Division (edaspidi „taotleja“) komisjonile määruse (EL) 2015/2283 artikli 10 lõike 1 kohase taotluse uuendtoidu UV-töödeldud pagaripärmi (Saccharomyces cerevisiae) kasutusala laiendamiseks. Taotleja palus laiendada UV-töödeldud pagaripärmi (Saccharomyces cerevisiae) kasutamist mitmetele täiendavatele üldelanikkonnale mõeldud toiduainetele. Taotleja taotles ka uuendtoidu kasutamist imikutele ja väikelastele ettenähtud toidus.
                  
               
                     (7)
                  
                  
                     Vastavalt määruse (EL) 2015/2283 artikli 10 lõikele 3 konsulteeris komisjon 20. juulil 2020 Euroopa Toiduohutusametiga (edaspidi „toiduohutusamet“) ja palus esitada teadusliku arvamuse uuendtoidu UV-töödeldud pagaripärmi (Saccharomyces cerevisiae) kasutusala laiendamise kohta.
                  
               
                     (8)
                  
                  
                     Toiduohutusamet võttis 28. aprillil 2021 vastu teadusliku arvamuse „Safety of extended uses of UV-treated baker’s yeast as a novel food pursuant to Regulation (EU) 2015/2283“ (8) (Uuendtoidu UV-töödeldud pagaripärmi (Saccharomyces cerevisiae) kasutusala laiendamise ohutus määruse (EL) 2015/2283 kohaselt). See teaduslik arvamus on kooskõlas määruse (EL) 2015/2283 artiklis 11 sätestatud nõuetega.
                  
               
                     (9)
                  
                  
                     Toiduohutusamet jõudis oma arvamuses järeldusele, et UV-töödeldud pagaripärm (Saccharomyces cerevisiae) on kavandatud kasutustingimuste korral ohutu. Toiduohutusameti arvamus annab piisava aluse väita, et UV-töödeldud pagaripärm (Saccharomyces cerevisiae) vastab konkreetsete kasutustingimuste korral määruse (EL) 2015/2283 artikli 12 lõike 1 kohastele turule laskmise nõuetele.
                  
               
                     (10)
                  
                  
                     Komisjoni direktiivi 2006/125/EÜ (9) kohaselt ei tohi imikutoidule lisada D-vitamiini. UV-töödeldud pagaripärmi (Saccharomyces cerevisiae) ei tohiks selle D2-vitamiini sisalduse tõttu lubada kasutada imikutoidus. Vastavalt Euroopa Parlamendi ja nõukogu määrusele (EÜ) nr 1925/2006 (10) ei tohi töötlemata toiduainetele lisada vitamiine. Seepärast ei tohiks UV-töödeldud pagaripärmi (Saccharomyces cerevisiae) kavandatud kasutamist lubada kahepaiksete, roomajate, tigude, putukate, vetikate ja prokarüootide ning seente, sammalde ja samblike puhul.
                  
               
                     (11)
                  
                  
                     Vastavalt toiduohutusameti arvamusele tuleb UV-töödeldud pagaripärm (Saccharomyces cerevisiae) jätta välja Euroopa Parlamendi ja nõukogu määruse (EL) nr 609/2013 (11) määratlusele vastava imiku piimasegu ja jätkupiimasegu, teraviljapõhise töödeldud toidu ning meditsiinilisel näidustusel kasutamiseks ettenähtud toidu koostisest ning seetõttu on asjakohane muuta asjaomase uuendtoidu spetsifikatsioone.
                  
               
                     (12)
                  
                  
                     Taotluses ja toiduohutusameti arvamuses esitatud teave annab piisavalt alust arvata, et uuendtoidu spetsifikatsiooni ja kasutustingimuste muudatused vastavad määruse (EL) 2015/2283 artikli 12 kohastele turule laskmise nõuetele.
                  
               
                     (13)
                  
                  
                     Seepärast tuleks rakendusmääruse (EL) 2017/2470 lisa vastavalt muuta.
                  
               
                     (14)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            
               1.   Rakendusmääruse (EL) 2017/2470 lisas esitatud liidus lubatud uuendtoitude loetelus muudetakse UV-töödeldud pagaripärmi (Saccharomyces cerevisiae) käsitlevat kannet vastavalt käesoleva määruse lisale.
            
            
               2.   Lõikes 1 osutatud kanne liidu loetelus hõlmab kasutustingimusi ja märgistusnõudeid, mis esitatakse lisas.
            
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 11. veebruar 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 327, 11.12.2015, lk 1.
         
            (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).
         
            (3)  Komisjoni 24. juuni 2014. aasta rakendusotsus 2014/396/EL, millega lubatakse Euroopa Parlamendi ja nõukogu määruse (EÜ) nr 258/97 alusel lasta toidu uuendkoostisosana turule UV-töödeldud pagaripärm (Saccharomyces cerevisiae) (ELT L 186, 26.6.2014, lk 108).
         
            (4)  Euroopa Parlamendi ja nõukogu 27. jaanuari 1997. aasta määrus (EÜ) nr 258/97 uuendtoidu ja toidu uuendkoostisosade kohta (EÜT L 43, 14.2.1997, lk 1).
         
            (5)  Scientific Opinion on the safety of vitamin D-enriched UV-treated baker’s yeast, (Teaduslik arvamus UV-töödeldud, D-vitamiiniga rikastatud pagaripärmi ohutuse kohta), EFSA Journal 2014; 12(1):3520.
         
            (6)  Euroopa Parlamendi ja nõukogu 10. juuni 2002. aasta direktiiv 2002/46/EÜ toidulisandeid käsitlevate liikmesriikide õigusaktide ühtlustamise kohta (EÜT L 183, 12.7.2002, lk 51).
         
            (7)  Komisjoni 18. juuli 2018. aasta rakendusmäärus (EL) 2018/1018, millega antakse luba UV-töödeldud pagaripärmi (Saccharomyces cerevisiae) kasutusala laiendamiseks uuendtoiduna Euroopa Parlamendi ja nõukogu määruse (EL) 2015/2283 alusel ja muudetakse komisjoni rakendusmäärust (EL) 2017/2470 (ELT L 183, 19.7.2018, lk 9).
         
            (8)  EFSA Journal 2021;19(6):6602.
         
            (9)  Komisjoni 5. detsembri 2006. aasta direktiiv 2006/125/EÜ imikutele ja väikelastele mõeldud teraviljapõhiste töödeldud toitude ja muude imikutoitude kohta (kodifitseeritud versioon) (ELT L 339, 6.12.2006, lk 16).
         
            (10)  Euroopa Parlamendi ja nõukogu 20. detsembri 2006. aasta määrus (EÜ) nr 1925/2006 vitamiinide, mineraaltoitainete ja teatud muude ainete toidule lisamise kohta (ELT L 404, 30.12.2006, lk 26).
         
            (11)  Euroopa Parlamendi ja nõukogu 12. juuni 2013. aasta määrus (EL) nr 609/2013 imikute ja väikelaste toidu, meditsiinilisel näidustusel kasutamiseks ettenähtud toidu ning kehakaalu alandamiseks ettenähtud päevase toidu asendajate kohta, millega tunnistatakse kehtetuks nõukogu direktiiv 92/52/EMÜ, komisjoni direktiivid 96/8/EÜ, 1999/21/EÜ, 2006/125/EÜ ja 2006/141/EÜ, Euroopa Parlamendi ja nõukogu direktiiv 2009/39/EÜ ning komisjoni määrused (EÜ) nr 41/2009 ja (EÜ) nr 953/2009 (ELT L 181, 29.6.2013, lk 35).
      
      
         
            LISA
            Rakendusmääruse (EL) 2017/2470 lisa muudetakse järgmiselt.
            
                        1)
                     
                     
                        UV-töödeldud pagaripärmi (Saccharomyces cerevisiae) käsitlev kanne tabelis 1 („Lubatud uuendtoidud“) asendatakse järgmisega.
                        
                                    „Lubatud uuendtoit
                                 
                                 
                                    Uuendtoidu kasutamise tingimused
                                 
                                 
                                    Täiendavad märgistuse erinõuded
                                 
                                 
                                    Muud nõuded
                                 
                                 
                                    Andmekaitse
                                 
                              
                                    „UV-töödeldud pagaripärm (Saccharomyces cerevisiae)
                                    
                                 
                                 
                                    
                                       Määratud toidugrupp
                                    
                                 
                                 
                                    
                                       D2-vitamiini piirnorm
                                    
                                 
                                 
                                    Uuendtoidu nimetus seda sisaldava toiduaine märgistusel on „D-vitamiini sisaldav pärm“ või „D2-vitamiini sisaldav pärm“.
                                 
                                 
                                     
                                 
                                 
                                     
                                 
                              
                                    Pärmiga kergitatud leiva- ja saiatooted
                                 
                                 
                                    5 μg/100 g
                                 
                              
                                    Pärmiga kergitatud valikpagaritooted
                                 
                                 
                                    5 μg/100 g
                                 
                              
                                    Toidulisandid, nagu on määratletud direktiivis 2002/46/EÜ
                                 
                                 
                                    Vastavalt direktiivile 2002/46/EÜ
                                 
                              
                                    Müügipakendis värske või kuivpärm kodus küpsetamiseks
                                 
                                 
                                    45 μg/100 g (värske pärm)
                                    200 μg/100 g (kuivpärm)
                                 
                                 
                                    
                                                1.
                                             
                                             
                                                Uuendtoidu nimetus toiduaine märgisel on „D-vitamiini sisaldav pärm“ või „D2-vitamiini sisaldav pärm“.
                                             
                                          
                                                2.
                                             
                                             
                                                Uuendtoidu märgisel peab olema märge, et toiduaine on ette nähtud üksnes küpsetamiseks ning seda ei tohiks süüa toorelt.
                                             
                                          
                                                3.
                                             
                                             
                                                Uuendtoidu märgisel peavad olema lõpptarbija jaoks kasutusjuhised, et kodus küpsetatud lõpptootes ei ületaks D2-vitamiini maksimumsisaldus 5 μg/100 g.
                                             
                                          
                              
                                    Toidud, sh valmistoidud (v.a supid ja salatid)
                                 
                                 
                                    3 μg/100 g
                                 
                                 
                                    Uuendtoidu nimetus seda sisaldava toiduaine märgistusel on „D-vitamiini sisaldav pärm“ või „D2-vitamiini sisaldav pärm“.“
                                 
                              
                                    Supid ja salatid
                                 
                                 
                                    5 μg/100 g
                                 
                              
                                    Teraviljal, seemnetel või juurtel põhinevad praetud või pressitud tooted
                                 
                                 
                                    5 μg/100 g
                                 
                              
                                    Imikute piimasegu ja jätkupiimasegu, nagu on määratletud määruses (EL) nr 609/2013
                                 
                                 
                                    Vastavalt määrusele (EL) nr 609/2013
                                 
                              
                                    Teraviljapõhine töödeldud toit, nagu on määratletud määruses (EL) nr 609/2013
                                 
                                 
                                    Vastavalt määrusele (EL) nr 609/2013
                                 
                              
                                    Töödeldud puuviljatooted
                                 
                                 
                                    1,5 μg/100 g
                                 
                              
                                    Töödeldud köögiviljad
                                 
                                 
                                    2 μg/100 g
                                 
                              
                                    Saia-leivatooted ja muud samalaadsed tooted
                                 
                                 
                                    5 μg/100 g
                                 
                              
                                    Hommikusöögihelbed
                                 
                                 
                                    4 μg/100 g
                                 
                              
                                    Pastatooted, tainad ja muud sarnased tooted
                                 
                                 
                                    5 μg/100 g
                                 
                              
                                    Muud teraviljapõhised tooted
                                 
                                 
                                    3 μg/100 g
                                 
                              
                                    Vürtsid, maitseained, kastmelisandid, kastmete koostisosad, magustoidukastmed või -katted
                                 
                                 
                                    10 μg/100 g
                                 
                              
                                    Valgurikkad tooted
                                 
                                 
                                    10 μg/100 g
                                 
                              
                                    Juust
                                 
                                 
                                    2 μg/100 g
                                 
                              
                                    Piimadesserdid ja sarnased tooted
                                 
                                 
                                    2 μg/100 g
                                 
                              
                                    Hapupiim või -koor
                                 
                                 
                                    1,5 μg/100 g
                                 
                              
                                    Piimapulbrid ja -kontsentraadid
                                 
                                 
                                    25 μg/100 g
                                 
                              
                                    Piimatooted, vadak ja koor
                                 
                                 
                                    0,5 μg/100 g
                                 
                              
                                    Liha- ja piimatoodete analoogid
                                 
                                 
                                    2,5 μg/100 g
                                 
                              
                                    Kehakaalu alandamiseks ettenähtud päevase toidu asendaja, nagu määratletud määruses (EL) nr 609/2013
                                 
                                 
                                    5 μg/100 g
                                 
                              
                                    Toidukorra toidu asendajad kehakaalu alandamise eesmärgil
                                 
                                 
                                    5 μg/100 g
                                 
                              
                                    Meditsiinilisel näidustusel kasutamiseks ette nähtud toit, nagu on määratletud määruses (EL) nr 609/2013
                                 
                                 
                                    Vastavalt nende inimeste toitumuslikele erivajadustele, kellele tooted on ette nähtud
                                 
                              
                  
                        2)
                     
                     
                        UV-töödeldud pagaripärmi (Saccharomyces cerevisiae) käsitlev kanne tabelis 2 (Spetsifikatsioonid) asendatakse järgmisega.
                        
                                    Lubatud uuendtoit
                                 
                                 
                                    Spetsifikatsioon
                                 
                              
                                    „UV-töödeldud pagaripärm (Saccharomyces cerevisiae)
                                    
                                 
                                 
                                    
                                       Kirjeldus:
                                    
                                    Pagaripärmi (Saccharomyces cerevisiae) töödeldakse ultraviolettvalgusega, et käivitada ergosterooli muundumine D2-vitamiiniks (ergokaltsiferool). D2-vitamiini sisaldus pärmikontsentraadis jääb vahemikku 800 000 – 3 500 000 IU D-vitamiini 100 g kohta (200–875 μg/g).
                                    Pärm inaktiveeritakse kasutamiseks imiku piimasegudes ja jätkupiimasegudes, teraviljapõhises töödeldud toidus ja meditsiinilisel näidustusel kasutamiseks ettenähtud toidus, nagu on määratletud määruses (EL) nr 609/2013, samas kui muudes toitudes kasutamiseks võib pärmi kas inaktiveerida või jätta inaktiveerimata.
                                    Pärmikontsentraat segatakse tavalise pagaripärmiga, et mitte ületada selle piirnormi müügipakendis värskes või kuivpärmis, mis on ette nähtud kodus küpsetamiseks.
                                    Helepruuni värvusega vabalt voolavad graanulid
                                    
                                       D2-vitamiin
                                    
                                    Keemiline nimetus: (5Z,7E,22E)-3S,-9,10-sekoergosta-5,7,10(19),22-tetraeen-3-ool
                                    Sünonüüm: ergokaltsiferool
                                    CASi nr: 50–14-6
                                    Molekulmass: 396,65 g/mol
                                    
                                       Pärmikontsentraadi mikrobioloogilised kriteeriumid:
                                    
                                    Koliformsed bakterid: ≤ 103/g
                                    
                                       Escherichia coli: ≤ 10/g
                                    
                                       Salmonella: 25 g ei leidu“